Document ID: 32013R0870

REGOLAMENT TAL-KUNSILL (UE) Nru 870/2013
tad-9 ta’ Lulju 2013
li jemenda r-Regolament (KE) Nru 2866/98 dwar ir-rata tal-kambju għall-euro għal-Latvja
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 140(3) tiegħu,
Wara li kkunsidra l-proposta mill-Kummissjoni Ewropea,
Wara li kkunsidra l-opinjoni tal-Bank Ċentrali Ewropew,
Billi:
(1)
Ir-Regolament tal-Kunsill (KE) Nru 2866/98 tal-31 ta’ Diċembru 1998 dwar ir-rati tal-kambju bejn l-euro u l-muniti tal-Istati Membri li jadottaw l-euro (1) jiddetermina r-rati tal-kambju mill- 1 ta’ Jannar 1999.
(2)
Skont l-Artikolu 4 tal-Att ta’ Adeżjoni tal-2003, il-Latvja hija Stat Membru b’deroga kif iddefinit fl-Artikolu 139(1) tat-Trattat dwar il-Funzjonament tal-Unjoni Ewropea.
(3)
Skont id-Deċiżjoni tal-Kunsill 2013/387/UE tad-9 ta’ Lulju 2013 dwar l-adozzjoni mil-Latvja tal-euro fl-1 ta’ Jannar 2014 (2), il-Latvja tissodisfa l-kundizzjonijiet meħtieġa għall-adozzjoni tal-euro u d-deroga tal-Latvja hija abrogata mill-1 ta’ Jannar 2014.
(4)
L-introduzzjoni tal-euro fil-Latvja teħtieġ l-adozzjoni tar-rata ta’ konverżjoni bejn l-euro u l-lats Latvjan. Din ir-rata ta’ konverżjoni għandha tkun iffissata għal 0,702804 lats għal kull 1 euro, li tikkorrispondi mar-rata ċentrali preżenti tal-lats fil-mekkaniżmu tar-rata tal-kambju (ERM II).
(5)
Ir-Regolament (KE) Nru 2866/98 għandu għalhekk jiġi emendat skont dan,
ADOTTA DAN IR-REGOLAMENT:
Artikolu 1
Fl-Artikolu 1 tar-Regolament (KE) Nru 2866/98, għandu jiddaħħal dan li ġej bejn ir-rati ta’ konverżjoni applikabbli għal-lira Ċiprijotta u l-frank tal-Lussemburgu:
“= 0,702804 lats Latvjani”.
Artikolu 2
Dan ir-Regolament għandu jidħol fis-seħħ fl-1 ta’ Jannar 2014.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, id-9 ta’ Lulju 2013.

Labels: 2
18